Ana sukar Buhari da rashin nada mukamai | Siyasa | DW | 01.07.2015
Ana sukar Buhari da rashin nada mukamai
Tuni dai aka fara kiransa da sunan Baba go slow, ga shugaban tarrayar Najeriya da ke cikin makonsa na biyar da rantsuwa amma har yanzu yake jan kafa ga nada mukamai.
Mutumin da ya share shekara da shekaru yana ta adawa dai, Muhammadu Buhari a yanzu haka ya kare da kafa gwamnatin shi da mataimakinsa, kana kuma da mashawartansu uku dake da ruwa da tsaki da batun huldarsu da 'yan kasa.
Abun kuma da ya dauki hankali na 'yan kasa dake rabe a tsakanin masu ganin yana nuna alama ta gazawa da kuma masu yi masa kallon wuce gona da iri, a bisa jan aikin da ke gaba a kasar a halin yanzu.
Duk da cewar dai a baya ya yi nasarar share wattani 20 yana fada ana amsawa, a yanzu babbar hujja ta jan kafa a fadar kakakin na gwamnati, na zaman nazari bisa shirgi na kazantar da ke neman wucewa da sanin kowa a kasar a halin yanzu.
Mallam Garba Shehu dai yace da kamar wuya ga Buharin na rufe ido da irin girma na kazanta, da kuma gaza samun hadin kai na magabatan baya.
Rawar ma'aikata ko kuma gudummowa ta ministoci, ko bayan kundin tsarin mulkin kasar da ya tilasta wakilai na jihohi a cikin majalisa ta ministoci, al'adar kasar a can baya na zaman kafuwar man'yan mukamai dama kaddamar da majalisa ta ministoci babu bata lokaci.
Buharin dai bai boye ba ga burinsa na sake daukar akalla wattanni biyu zuwa uku kafin kai wa ga samar da majalisar da ta ke iya taimakawa yakin sauyin na Buhari. Abun kuma da a tunanin Dr Kole Shatimma da ke jagorantar cibiyar kyauta demokaradiya da cigaba ya saba da tunanin talakawa da ke tunanin tasirin nan take.
Tuni dai kasar ta dau dumi cikin karatun ko dama shugaban da ya zamo gwarzon da ya tunkari masu siyasar baya, na zaman damisa ta takardar da bata iya tsorata kowa balle cizo. To sai dai kuma a tunanin Garba Shehun ke zaman rashin adalci ga Buharin.
Abun jira a gani dai na zaman mafita ga 'yan kasar da ke da kishirwar sauyi, da kuma shugaban da ke neman kallo na kwakwaf dama kasar da ke tunanin kusa kaiwa ga gaci.
Rahoto kan sukar Buhari da rashin nada mukamai
Hira da Dr Nazifi Darma kan sukar Buhari da rashin nada mukamai
Muhimman kalmomi Buhari, kafa gwamnati, ministoci
Permalink https://p.dw.com/p/1FrRQ
Najeriya: Ra'ayi mabambanta kan saya wa Shugaba Buhari takardar neman tsayawa takara 06.09.2018
Martani bayan da wata kungiya ta ce ta bayar da kudi domin sayan takardar neman tsayawa takara ga shugaban Najeriya Muhammadu Buhari.
Shugaba Buhari zai rika aiki daga gida 26.04.2017
Shugaban zai ci gaba da aiki daga gida ne kasancewar ya nemi duk takardun da ke bukatar dubawarsa a kai masa su gida a cewar minista, yayin da ya gaza zama da ministocinsa.